Vargla
<s>Vargla (arapski: ورقلة/ Ouargla, berberski: Wargren)) je grad i općina od 169,928 stanovnika na istoku Alžira u Pokrajini Vargla u kojoj je i administrativni centar.</s>

<s>Grad je danas poznat kao prijestolnica nafte, jer se najveća nalazišta nafte i prirodnog plina u Alžiru nalaze se u njegovoj okolici.</s><s>Prve količine pronađene su kod Hasi Mesauda 1956., od tada do danas pronađena su nova polja; Gasi Tuil, Berko i Rurd El Bagel.</s>

<s>Zbog tog je Vergla vrlo bogat grad.</s>

<s>Geografske karakteristike</s>

<s>Vargla se prostire u saharskoj pustinji u oazi na zapadnom rubu velikih sabki (slaništa).</s><s>Od glavnog grada Alžira je udaljena 960 km jugoistočno, od Gardaje 190 km i od Hasi Mesauda 80 km.</s>

<s>Historija 
Vargla je jedno od najstarijih naselja u Sahari, osnovana u 10. vijeku od sljedbenika Ibadizma (muslimanske heretičke sekte) u nedalekoj Sedrati (od koje su ostale samo ruševine).</s><s>Tokom 11. vijeka Ibadite iz Vargle napali su Suniti, pa su oni razbježali i pobjegli na sjeverozapad u 190 km udaljenu Gardaju.</s>

<s>Mjesto su tad naselili Berberi i afrički crnci.</s><s>Izolirana Vargla živjela je po vlastitim pravilima, bez nekih vladara, osim jednog kraćeg perioda u 16. vijeku, kad su Osmanlije instalirale svoj garnizon.</s>

<s>Francuska vojska došla je do Vargle 1872. i podigla utvrdu Lutaud, nešto južnije od starog centra (ksara).</s><s>Oko nje je nakon 1928. izrasla današnja Vargla.</s>

<s>Starom Varglom dominira velika utvrđena džamija u koju se može ući jednim od šestora vrata.</s><s>Tu se nalazi natkriveni suk, i novoizgrađeni Muzej Sahare.</s>

<s>Današnja Vergla je moderan grad sa tramvajem od 2013. i Univerzitetom Kasdi Merbah (osnovan 1988.) Danas ima deset fakulteta koje pohađa 25 000 studenata.</s>

<s>Sedrata</s>

<s>Arheološko nalazište srednjovjekovne Sedrate leži 14 km južno od centra Vargle.</s><s>Taj nekad veliki grad u oazi, koji se prostirao na pačetvorini dugoj 2 km, širokoj 600 metara danas je gotovo prekriven pijeskom.</s><s>Od njega su preostale dekorativne štukature od 10 do 12. vijeka koje se danas nalaze u muzeju Sahare u Vargli 
Nekad važno raskršće i suk transsaharskih karavana bio je egzil u kog su se sklonili Mozabiti sljedbenici ibadizma nakon uništenja njihove prijestolnice Tiareta.</s><s>U njoj su ostali oko pola vijeka a nakon tog su otišli u oazu M'zab.</s><s>Oko 1229.</s><s>Sedratu su razorile trupe Almoravidskog Kalifata.</s>

<s>Privreda i trasport</s>

<s>Vargla je danas prvenstveno servisni centar Naftne industrije, a uz to je i trgovačko-administrativni centar poljoprivredne okolice.</s>

<s>Uokolo samog centra nižu se jgajevi palmi sa datuljama i oranicama na kojima se uzgaja povrće.</s><s>Sve to uspjeva zbog brojnih bunara, jer tu protiče Vadi Mia.</s><s>Na lokalnom suku prodaje se još uvijek stoka, vuneni tepisi i košare.</s>

<s>Grad ima i aerodrom Ain El-Baida (IATA: HME, ICAO: DAUH) udaljen desetak km od centra grada.</s>

<s>Izvori</s>

<s>Vanjske veze</s>

<s>Guide de voyage Ouargla</s>

<s>Gradovi u Alžiru</s>

